nahid-hub/BLUGE-bengali-wikipedia-section-title-prediction huggingface dataset:
২০১১ সালের মার্চে তিনি মিসরে জেল হতে মুক্তিলাভ করেন। কিন্তু তাৎক্ষণিক আবার গ্রেফতার হয়ে যান। এরপর তিনি পুনরায় একটি সামরিক আদালতে সন্ত্রাসবাদের অভিযোগ থেকে খালাসী চান। এবং ২০১২ সালের মার্চে মুক্তিলাভ করেন।

২০১২ সালের সেপ্টেম্বরে মুহাম্মাদ আল-জাওয়াহিরি ইসলামপন্থী এবং পাশ্চাত্যের মাঝে ১০ বছরকালের জন্য শান্তিচুক্তির আহ্বান জানান। যার শর্তাবলী ছিল- মার্কিন যুক্তরাষ্ট্র স্বীয় ভূমিতে ফিরে যাবে, পশ্চিমা দেশগুলো মুসলিম ভূমির সমস্যাগুলোর মধ্যে হস্তক্ষেপ করবে না, ইসলামি শিক্ষা এবং মুসলিম শিক্ষার মধ্যে বাঁধা সৃষ্টি করবে না, 'ইসলামের বিরুদ্ধে কথিত যুদ্ধ' বন্ধ করবে এবং সকল ইসলামপন্থী বন্দীদের মুক্তি দিবে।
২০১২ সালের ৪ অক্টোবর মিসরে সিবিসি টিভিতে প্রচারিত হওয়া আল-জাওয়াহিরির একটি সাক্ষাতকারে আল-জাওয়াহিরি আল কায়েদা অথবা এরূপ অন্যান্য সংগঠনের সাথে সম্পৃক্ত থাকার কথা অস্বীকার করেন (এমইএমআরআইয়ের অনুবাদ অনুসারে)। কিন্তু তিনি এটাও বলেন, "মতাদর্শগতভাবে আমি এসব সংগঠনের সাথে একমত প্রকাশ করছি। আমাদের সবার চাওয়া একটাই, ইসলামি শরিয়াহ।" ইসরায়েল এবং ইহুদিদের ব্যাপারে আল-জাওয়াহিরী ঘোষণা করেন, "ইসরাইলের সাথে যুদ্ধ করা, ইহুদিদের সাথে যুদ্ধ করা আমাদের সকলের উপর ফরজ হয়ে গিয়েছে। মিসরীয় সরকারের উচিৎ, ইহুদি শত্রুদের বিরুদ্ধে লড়াই করা... এটি সকল মুসলমানের উপর আবশ্যক ধর্মীয় কার্য হিসেবে পালনীয় হয়ে গিয়েছে।"

সঠিক অনুচ্ছেদ শিরোনাম কোনটি?
titleA. গ্রেফতার
titleB. প্রাথমিক জীবন
titleC. পরবর্তী কার্যক্রম
titleD. মুক্তি
উত্তর: titleD
১৯৩১-৩২ মৌসুম থেকে ১৯৬০-৬১ মৌসুম পর্যন্ত সি. এস. নায়ডু’র প্রথম-শ্রেণীর খেলোয়াড়ী জীবন চলমান ছিল। ১৭ বছর বয়সে ১৯৩২ সালে সর্বপ্রথম প্রথম-শ্রেণীর ক্রিকেটে অংশগ্রহণ করেছিলেন সি. এস. নায়ডু। ১৯৬১ সর্বশেষ প্রথম-শ্রেণীর খেলায় অংশগ্রহণকালে তার বয়স হয়েছিল ৪৬ বছর। রঞ্জী ট্রফি প্রতিযোগিতায় ৫৬ খেলায় অংশ নেন। এছাড়াও, অংশগ্রহণকৃত আটটি প্রতিনিধিত্ব দলের পক্ষে খেলাসহ চারটিতে অধিনায়কের দায়িত্বে নিয়োজিত ছিলেন।

দীর্ঘদিন ও বর্ণাঢ্যময় রঞ্জী ট্রফি প্রতিযোগিতায় বিচরণ করেন। ১৯৩১-৩২ মৌসুমে থেকে ১৯৬১-৬২ মৌসুম পর্যন্ত মধ্যপ্রদেশ ও বেরার, মধ্য ভারত, বরোদা ও হোলকারের পক্ষে খেলেন। এরপর বাংলা দলের পক্ষে অধিনায়কের দায়িত্ব পালনসহ অন্ধ্রপ্রদেশ, উত্তরপ্রদেশ ও মধ্যপ্রদেশের নেতৃত্বে ছিলেন। রঞ্জী ট্রফিতে ৫৬ খেলায় অংশ নিয়ে লেগ ব্রেক ও গুগলি বোলিংয়ে ২৩.৪৯ গড়ে ২৯৫ উইকেট পান।

১৯৩৯-৪০ মৌসুমে বরোদার সদস্যরূপে নয়ানগরের বিপক্ষে ব্যক্তিগত সেরা ৮/৯৩ বোলিং পরিসংখ্যানসহ খেলায় ১৩ উইকেট দখল করেন। ১৯৪২-৪৩ মৌসুমে চারটি শতরানের ইনিংস খেলেন। তন্মধ্যে, রাজপুতানা দলের বিপক্ষে ব্যক্তিগত সর্বোচ্চ ১২৭ রানের ইনিংস খেলেন। একই মৌসুমে রঞ্জী ট্রফির এক আসরে প্রথম বোলার হিসেবে বরোদার পক্ষে মাত্র চার খেলায় অংশ নিয়ে ৪০ উইকেট পান। অন্যদিকে, ১৯৪৪-৪৫ মৌসুমের চূড়ান্ত খেলায় প্রতিপক্ষীয় সি. কে. নায়ডু’র হোলকার দলের বিপক্ষে এক খেলায় ৯১৭ বল করে বিশ্বরেকর্ড গড়েন। তবে, এরজন্যে তাকে খেলায় সর্বাধিক রান খরচ করতে হয়েছিল।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleA
বাঁকুড়া জেলার অধিকাংশ স্থানই কাঁকুড়ে ল্যাটেরাইট বা বেলে-দোঁইয়াশ মাটিতে গঠিত। কিন্তু দামোদর অববাহিকার ইন্দাস, কোতুলপুর ও সোনামুখী ব্লক এলাকার উত্তরভাগ সাম্প্রতিক পলি দ্বারা গঠিত। উচ্চভূমির মাটি অনুর্বর হলেও ধান, ভূট্টা ও গম চাষের উপযুক্ত। নিম্নভূমির মাটি উর্বর। এই মাটি সালি ও সুমা – এই দুই ধরনের। সালি মাটিতে ধান ও সুমা মাটিতে নানাপ্রকার ফসলের চাষ ভাল হয়।

সঠিক অনুচ্ছেদ শিরোনাম কোনটি?
titleA. মৃত্তিকা
titleB. রাজনৈতিক ভূগোল
titleC. নদনদী
titleD. জলবায়ু
উত্তর: titleA
বিদ্যালয়টির একাডেমিক কার্যাবলী উন্নয়নের জন্য নিয়মিত এস,বি,এ গ্রহণ, নম্বরপত্র প্রদান, অভিভাবক সমাবেশের আয়োজন করা হয়। এর মাধ্যমে বিদ্যালয়ের শিক্ষা কার্যক্রম মূল্যায়ন করা হয়।
বিদ্যালয়টিতে দুটি শিফট চালু রয়েছে। প্রভাতি শিফট সকাল ৭.০ টায় শুরু এবং দুপুর ১১.৪৫ এ সমাপ্ত হয়। দিবা শিফট দুপুর ১২.০০ টায় শুরু এবং বিকাল ৪.৪৫ এ সমাপ্ত হয়। বিদ্যালয়টিতে ৬ষ্ঠ শ্রেনী হতে ১০ম শ্রেনী পর্যন্ত মোট ১১০০ জন এর কাছাকাছি ছাত্র রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সহ শিক্ষা কার্যক্রম
titleC. অর্জন
titleD. একাডেমিক কার্যক্রম
উত্তর: titleD
টাইকাল ছিল মায়া সভ্যতার ইতিহাসে সর্বাপেক্ষা শক্তিশালী ও প্রভাবশালী নগররাষ্ট্র। এই নগররাষ্ট্রের উৎপত্তি ঘটে মায়া ধ্রুপদী যুগে। অর্থাৎ ২৫০ খৃষ্টাব্দ থেকে ৯০০ খৃষ্টাব্দের মধ্যে এই শহর শক্তিশালী নগররাষ্ট্র হিসাবে গণ্য ছিল। এই শহর আয়তনে অন্য মায়া শহরের তুলনায় অনেক ছোট ছিল [মোট আয়তন ১ বর্গ মাইল বা ২.৫ বর্গ কিলোমিটার ছিল] এবং এই শহরে শতাধিক বড় মাপের অট্টালিকা ছিল। তবে টাইকাল শহরে সবচেয়ে উল্লেখযোগ্য স্থাপত্য ছিল ছয়টি পিরামিড। এই শহরেই সবচেয়ে বেশি পিরামিড ছিল। এর মধ্যে চতুর্থ পিরামিডটি [ ৬০০ খৃষ্টাব্দে নির্মিত] ছিল বৃহত্তম পিরামিড। এর উচ্চতা ছিল ২৩০ ফিট বা ৭৬.২৫ মিটার। টাইকাল শহরে তার স্বর্ণযুগে মোট বাসিন্দার সংখ্যা ছিল ৬০০০০ থেকে ৭৫০০০ এর মধ্যে। ১৯৭৯ খৃষ্টাব্দে এই ঐতিহাসিক নগররাষ্ট্র ওয়ার্ল্ড হেরিটেজ সাইটের মর্যাদা পায়।

সঠিক অনুচ্ছেদ শিরোনাম কোনটি?
titleA. খাদ্য
titleB. কামিনালজুয়ু
titleC. বিনোদন
titleD. টাইকাল
উত্তর: titleD
জার্মানিতে অধ্যয়নকালীন সময়ে দেশে ফিরে আসার অল্প কিছুদিন পর ১২ মে, ১৯৬২ তারিখে আর. মোহাম্মদ বশরী’র কন্যা ও ডাক্তার হাসরি আইনুনের সাথে বৈবাহিক সম্পর্ক স্থাপন করেন। শৈশবকাল থেকেই একে-অপরকে চিনতেন। এ দম্পতি অবাফস্টবাখে অবস্থানের পূর্বে স্বল্পকালের জন্য আচেনে বসবাস করেন। মে, ১৯৬৩ সলে এ দম্পতির ইলহাম আকবর হাবিবি নামে এক সন্তান জন্মগ্রহণ করে। এরপর তারেক কামাল হাবিবি নামে আরও সন্তান জন্ম নেয়। হাসরি ২২ মে, ২০১০ তারিখে মৃত্যুবরণ করেন। স্ত্রীর মৃত্যুর পর ‘হাবিবি এন্ড আইনুন’ শিরোনামে গ্রন্থ প্রকাশ করেন। একই নামে ২০ ডিসেম্বর, ২০১২ তারিখে একটি চলচ্চিত্র মুক্তিলাভ করে।

সঠিক অনুচ্ছেদ শিরোনাম কোনটি?
titleA. মৃত্যু
titleB. অবসর
titleC. ব্যক্তিগত জীবন
titleD. আরও পড়ুন
উত্তর: titleC
হেফজতে ধর্ষণ বলতে মুলত বুঝায়, কোনো প্রতিষ্ঠানের কর্মীর হেফাজতে থাকাকালীন সময়ে (যেমন: হাসপাতাল কর্মী, পুলিশ, সরকারী কর্মী) ধর্ষণ। কোনো প্রাতিষ্ঠানিক তত্ত্বাবধান কেন্দ্র যেমনঃ এতিমখানাতে ধর্ষণকেও হেফাজতকালীন ধর্ষণ হিসেবে ধরা হয়।

হেফাজতকালীন ধর্ষণের রিপোর্ট পাওয়া গিয়েছে ভারত, পাকিস্তান, বাংলাদেশ, মালয়েশিয়া, শ্রীলংকা, ইরান, কম্বোডিয়া, নাইজেরিয়া, কেনিয়া, জাম্বিয়া এবং যুক্তরাষ্ট্রে।

ভারতে হেফাজতকালীন ধর্ষণ নারী মানবাধিকার কর্মীদের জন্য এক মাথাব্যথার বিষয়। তা ১৯৮৩ সালের পর আইনত ধর্ষণের তালিকাভুক্ত হয়। ভারতীয় আইন বলছে, এই ধরনের ক্ষেত্রে অপরাধীরা নিজেদের বাঁচাবার জন্য তার প্রতিষ্ঠান থেকে সুবিধা পায়।

হেফাজতকালীন ধর্ষণের এই প্রক্রিয়া সংগঠিত হতে পারে কোনো প্রতিষ্ঠানের কর্মী, ঠিকাদার, মহাজন দ্বারা। কিন্তু ভারতীয় আইন অনুসারে কোনো ধর্ষণকে হেফাজতকালীন ধর্ষণ বলতে হলে ধর্ষককে সরকারী কর্মচারী হতে হবে। এই ধরনের হেফাজতকালীন ধর্ষণের শিকার হয় সংখ্যালঘু সম্প্রদায়, দরিদ্র শ্রেণির মানুষ, কর্ম হিসেবে নিচু শ্রেণির মানুষ জন। গবেষকরা বলছেন, হেফাজত কালীন ধর্ষণ ব্যাপক অর্থে হেফাজতকালীন নির্যাতন যেমনঃ টর্চার এবং খুনের একটি অংশ।

সঠিক অনুচ্ছেদ শিরোনাম কোনটি?
titleA. হেফাজতগত ধর্ষণ
titleB. ডেট ধর্ষণ
titleC. আইন-লঙ্ঘনকারীর প্রকারভেদ
titleD. বৈবাহিক ধর্ষণ
উত্তর: titleA
রাজকুমার রাবাদাস কালোরমেন রাজ্যের সিংহাসনের উত্তরাধিকারী। সে উগ্র মেজাজ ও দাম্ভিক প্রকৃতির। "দ্য হর্স অ্যান্ড হিজ বয়" উপন্যাসে সে সুজান পেভেনসি ও এডমন্ড পেভেনসিকে কালোরমেনে আমন্ত্রন জানায় এই আশায় যে, সে সুজানকে বিয়ে করবে। কিন্তু সুজান তার প্রস্তাব প্রত্যাখ্যান করে। ফলে সে ক্ষিপ্ত হয়ে নার্নিয়া দখলের পরিকল্পনা করে। প্রথমে সে অর্চল্যান্ড আক্রমন করতে চায় যাতে নার্নিয়া দখলের পূর্বে সেখানে ঘাঁটি তৈরী করতে পারে। কিন্তু আর্চল্যান্ডের অধিবাসীদের সতর্ক করে দিয়ে শাস্তা ও আরাভিস এই পরিকল্পনা নস্যাত্‍ করে দেয়। পরে এডমন্ড তাকে আটক করে এবং আসলান তার অপরাধের শাস্তি হিসেবে তাকে গাধায় রুপান্তরিত করে।

সঠিক অনুচ্ছেদ শিরোনাম কোনটি?
titleA. শাস্তা/কোর
titleB. ভূগোল
titleC. রাজকুমার রাবাদাস
titleD. মি টামনাস
উত্তর: titleC
ঘাটাইল মূলত কৃষিপ্রধান অঞ্চল। এ অঞ্চলের ৬৪.৭৫% জনগোষ্ঠীর আয়ের প্রধান উৎস কৃষি। প্রধান কৃষি ফসলের মধ্যে রয়েছে ধান, পাট, আখ, সরিষা, ডাল, আদা, হলুদ, বাদাম, শাকসবজি। পূর্বে এ অঞ্চলে রসুন, তিল, তিসি ও গমের আবাদ করা হত। এছাড়াও এখানে কলা, কাঁঠাল, আনারস, আম, তরমুজ, পেঁপে এবং জাম বাণিজ্যিকভাবে চাষ হয়। ২০০১ সালের ভূমিজরিপ অনুসারে উপজেলার ৬৮.৩৪% পরিবার কৃষিজমির মালিক। উপজেলায় মোট ৩১৫০ হেক্টর আবাদি জমি রয়েছে।

কৃষি নির্ভর অর্থনীতির বাইরে মৎস্য, গবাদিপশু, হাঁস-মুরগির খামার, আসবাবপত্রের কারখানা, কুটিরশিল্প, মৃৎশিল্প, লৌহশিল্প ও ইটভাটাসহ প্রভৃতি এ উপজেলার অর্থনীতির অন্যতম চালিকা শক্তি। আনারস, পাট, তরমুজ, কলা, ধান ও তেল রপ্তানি করে বৈদেশিক মুদ্র অর্জন করে থাকে। প্রাকৃতিকভাবে ঘাটাইলে মাছ, কাঠ, রেশম, মোম, মধু সংগ্রহ করা হয়। ঘাটাইলের পাকুটিয়া বাজার থেকে পশুর চামড়া বাংলাদেশের বিভিন্ন স্থানে প্রেরণ করা হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. সাহিত্য ও সংস্কৃতি
titleC. জনসংখ্যা উপাত্ত
titleD. শিক্ষা
উত্তর: titleA
এই সময়ে এন্ডি গ্রুভ ডির‍্যাম থেকে কোম্পানীর দৃষ্টি নিবদ্ধ করান মাইক্রোপ্রসেসরে। তার ধারণা ছিল মাইক্রোপ্রসেসরের(৩৮৬) "সিঙ্গেল-সোর্স" বা "একমাত্র-পরিবেশক" হওয়া। এর আগে ইন্টেল মাইক্রোপ্রসেসর নাম মাত্র উৎপাদন করত এবং উৎপাদন ক্ষেত্রে বিভিন্ন সমস্যা হয় উৎপাদন বিঘ্নিত বা পুরোপুরি বন্ধ হয়ে যেত। এতে করে ভোক্তাদের কাছে সরবরাহ বিঘ্নিত হত। এই অবস্থায় ভোক্তারা সরবরাহ নিশ্চিত করতে বিভিন্ন উৎপাদকদের চিপ ব্যবহার করত। ৮০৮০ এবং ৮০৮৬ সিরিজের মাইক্রোপ্রসেসর বিভিন্ন কোম্পানী দ্বারা প্রস্তুত হয়েছিল এর মধ্যে এএমডি উল্লেখ্যযোগ্য। গ্রুভ সিদ্ধান্ত নেন অন্য প্রস্তুতকারকদের ৩৮৬ এর নকশার অণুমতি না দেয়ার এবং তিনি তিনটি ভিন্ন ভিন্ন জায়গায় (সান্তা ক্লারা; ক্যলির্ফোনিয়া, হিলসবোরো; ওলিগণ, পনিক্স; আরিজোনা) উৎপাদনের পরিকল্পনা নেন আর ভোক্তাদের নীরবিচ্ছিন্ন সরবরাহের নিশ্চয়তা দেন। কমপেক ডেস্কপ্রো ৩৮৬ সফল হলে, ৩৮৬ হয় সিপিইউ বাছাইয়ের ক্ষেত্রে অন্যতম, এবং ইন্টেলই হয় তার একমাত্র বিশেষ সরবরাহকারী। এই ব্যবসায়িক সফলতা ও লাভের ফলে ইন্টেল আরো উচ্চ ক্ষমতা সম্পন্ন চিপ তৈরীতে মনোযোগ নিবদ্ধ করে। এতে করে ইন্টেল মাইক্রোপ্রসেসর চিপ ব্যবসায় নিজেদেরকে শীর্ষস্থানে নিয়ে যেতে সক্ষম হয়।

সঠিক অনুচ্ছেদ শিরোনাম কোনটি?
titleA. ৩৮৬ মাইক্রোপ্রসেসর
titleB. কর্পোরেট ইতিহাস
titleC. ডির‍্যাম থেকে মাইক্রোপ্রসেসর
titleD. উৎপত্তি
উত্তর: titleA
যদিও ভিন্ন কোন পদার্থ দ্বারা বল পালিশ করা অবৈধ তবুও কোন কোন ক্ষেত্রে এটা সাধারন ঘটনা হিসেবে ধরা হয় এবং কোন শাস্তির মুখমুখি হতে হয় না। এই উদ্দেশ্যে যে সব পদার্থ সধারনত ব্যবহার করা হয় তা হল হেয়ার জেল, চিনি এবং লিপ জেল।

উপরন্তু, বলের প্রধান সিমের সুতা খুঁচিয়ে তোলা বা কোয়ার্টার সিমের সুতা তোলে ফেলা যা নিয়মিত বা রিভার্স সুইংয়ে সাহায্য করে তা অবৈধ বলে মনে করা হয়। বিপরীত সিমের কোয়ার্টার স্তর পরিবর্তন করা হলে তা সনাক্ত করা বা প্রমাণ করা বিশেষ করে কঠিন হতে পারে।

যাইহোক, টেলিভিশন সম্প্রচার বৃদ্ধির কারণে বল টেম্পারিং, বিশেষ করে আন্তর্জাতিক ক্রিকেটে, খুব সহজে ধরা পরে। ২০০০ সালে একটি ম্যাচের পর ওয়াকার ইউনুস প্রথম খেলোয়ার হিসেবে বল টেম্পারিংয়ের জন্য শাস্তি পান।

সঠিক অনুচ্ছেদ শিরোনাম কোনটি?
titleA. শহিদ আফ্রিদির বল টেম্পারিংয়ের ঘটনা, ২০১০
titleB. ১৯৯৪ সালে মাইকেল আর্থারটন
titleC. উদাহরণ
titleD. ২০০১ সালে শচীন টেন্ডুলকার
উত্তর: titleC
১৯৯২ সালের ১৮ আগস্ট বাংলা বিভাগের সিনিয়র অধ্যাপক মিসেস মারলিন ক্লারা পিনেরো-র নেতৃত্বে ছাত্রদের আবৃত্তি ও বাংলা ভাষা ও সংস্কৃতি চর্চার উদ্দেশ্যে গঠিত হয় নটর ডেম আবৃত্তি দল। তখন থেকেই ছাত্রদের সৃজনশীলতা, মনন ও সুপ্ত প্রতিভার বিকাশে কাজ করে যাচ্ছে সংগঠনটি। নিয়মিত সভা, কর্মশালা, প্রতিযোগিতা ও সাংস্কৃতিক অনুষ্ঠানের মাধ্যমে ছাত্রদের মাঝে বাংলা সাহিত্যকে ছড়িয়ে দেয়াই নটর ডেম আবৃত্তি দলের প্রধান লক্ষ্য। অন্তঃকলেজ ও আন্তঃকলেজ প্রতিযোগিতার মাধ্যমে আবৃত্তিচর্চা-কে নতুন প্রজন্মের কাছে পৌঁছে দেয়ার জন্য নটর ডেম আবৃত্তি দল বদ্ধপরিকর। জাতীয় আবৃত্তি উৎসব দেশের বিভিন্ন শিক্ষা প্রতিষ্ঠান থেকে প্রতিভবান আবৃত্তিকার খুঁজে পেতে অনেক সাহায্য করে। এছাড়া ছাত্রদের মাঝে বাংলা সাহিত্যের ঐতিহ্য-কে ছড়িয়ে দেয়ার জন্য-ও জাতীয় আবৃত্তি উৎসব-এর জুড়ি নেই।

ক্লাবের বার্ষিক মুখপত্র "বৃন্দ" ও দেয়ালিকা "নৈবেদ্য"।
সঠিক অনুচ্ছেদ শিরোনাম কোনটি?
titleA. বিবরণ
titleB. কাজের বিনিময়ে অধ্যয়ন কর্মসূচি
titleC. নটর ডেম নাট্য দল (প্রতিষ্ঠা: ১৯৯১)
titleD. নটর ডেম আবৃত্তি দল (প্রতিষ্ঠা: ১৮ আগস্ট, ১৯৯২)
উত্তর: titleD
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

সঠিক অনুচ্ছেদ শিরোনাম কোনটি?
titleA. গঠন
titleB. স্টেশন
titleC. ইতিহাস
titleD. বিদ্যুৎ ও সংকেত ব্যবস্থা
উত্তর: titleD
অষ্টাদশ শতাব্দীর শেষভাগ থেকে ঊনবিংশ শতাব্দীর প্রথমভাগ পর্যন্ত সংঘটিত বিভিন্ন সামাজিক, রাজনৈতিক ঘটনা প্রবাহের শিকার হয়ে এবং যুদ্ধজনিত কারণে ভারতের উত্তর-পূর্বাঞ্চলীয় মণিপুর রাজ্যের অধিবাসীরা দেশত্যাগ করে ভারতীয় উপমহাদেশের বিভিন্ন অঞ্চলে আশ্রয় গ্রহণ করে। পার্শ্ববর্তী আসাম রাজ্যের কাছাড় জেলায়, ত্রিপুরা রাজ্যে, পশ্চিমবঙ্গের নবদ্বীপে এবং বাংলাদেশে ব্যাপক সংখ্যক মণিপুরী অভিবাসন ঘটে। বার্মা-মণিপুর যুদ্ধের সময় (১৮১৯-১৮২৫) তৎকালীন মণিপুরের রাজা চৌরজিৎ সিংহ, তার দুই ভাই মারজিৎ সিংহ ও গম্ভীর সিংহসহ সিলেটে আশ্রয়গ্রহণ করেন। যুদ্ধ শেষে আশ্রয়প্রার্থীদের অনেকেই স্বদেশে ফিরে যায়, কিন্তু বহু মণিপুরী তাদের নতুন স্থানে স্থায়ী বাসিন্দা হয়ে যায়। বাংলাদেশে আসা মণিপুরীরা ব্রাহ্মণবাড়িয়ার কসবা, ময়মনসিংহের দুর্গাপুর, ঢাকার মণিপুরী পাড়া এবং প্রধানত বৃহত্তর সিলেটের বিভিন্ন স্থানে বসতি গড়ে তোলে। 

বর্তমানে সিলেট বিভাগের মৌলভীবাজার, সিলেট, সুনামগঞ্জ ও হবিগঞ্জ জেলায় মণিপুরী জনগোষ্ঠীর লোক বাস করে।

সঠিক অনুচ্ছেদ শিরোনাম কোনটি?
titleA. বাংলাদেশে মণিপুরী জাতির অভিবাসন
titleB. মণিপুরী সাহিত্য
titleC. বাংলাদেশের মুক্তিযুদ্ধে মণিপুরী সম্প্রদায়
titleD. মণিপুরী জাতির শাখাসমুহ
উত্তর: titleA
মক্কায় ইসলামী দাওয়াতের সূচনা লগ্নেই সালামা ইসলাম গ্রহণ করেন এবং হাবশায় হিজরত করেন । কিছুদিন সেখানে থাকার পর মক্কায় সবাই ইসলাম গ্রহণ করেছেন গুজব শুনে আরও অনেক মুহাজিরদের সাথে তিনিও মক্কায় ফিরে আসেন ।কিন্তু গুজবটি মিথ্যা ছিল দেখে অনেকেই আবার হাবশায় ফিরে যান । সালামাও যেতে চেয়েছিলেন, কিন্তু তার ভাই আবু জাহল তাকে বাধা দেয় এবং তার উপর অত্যাচার শুরু হয় । তাকে অনাহারে রাখা হয় এবং মারপিটও চলতে থাকে । এভাবেই বদর যুদ্ধ পর্যন্ত তিনি মক্কায় আবু জাহলের নিকট বন্ধী থাকে ।

তিনি মক্কায় কাফিরদের হাতে বন্দী থাকা অবস্থায় বদর যুদ্ধ শেষ হয়। বদর যুদ্ধের পর, মতান্তরে খন্দক যুদ্ধের পর তিনি মদীনায় আসেন।

সঠিক অনুচ্ছেদ শিরোনাম কোনটি?
titleA. যুদ্ধে অংশগ্রহন
titleB. ইসলাম গ্রহন ও বন্ধী জীবন
titleC. নাম ও বংশ পরিচয়
titleD. মৃত্যু
উত্তর: titleB
এক্স-রে পালসারে সরবরাহকৃত গ্যাস বিভিন্ন উপায়ে নিউট্রন তারার কাছে পৌঁছতে পারে যা নিউট্রন তারার আকার, কক্ষপথ এবং সহচর তারার প্রকৃতির উপর নির্ভর করে।

এক্স-রে পালসারেপর কিছু সহযোগী তারা খুব বিশাল নতুন তারকা, সাধারণত ওবি অতিদানব (নাক্ষত্রিক শ্রেণিবিন্যাস দেখুন), যা তাদের পৃষ্ঠ থেকে নাক্ষত্রিক বায়ু কর্তৃক চালিত হয়ে বিকিরণ নির্গত করে। নিউট্রন তারাটি বাতাসে অবগাঢ হয়ে যায় এবং অবিচ্ছিন্নভাবে কাছাকাছি প্রবাহিত হওয়া এই গ্যাস গ্রহণ করে। ভেলা এক্স-১ এই ধরনের সিস্টেমের উদাহরণ।

অন্যান্য সিস্টেমে নিউট্রন তারা তার সহচরের এত কাছে আবর্তীত হয় যে এর শক্তিশালী মহাকর্ষ শক্তি সহচরের বায়ুমণ্ডল থেকে গ্যাসগুলি নিজের চারপাশে একটি কক্ষপথে আকর্ষীত করতে পারে। এটি একটি ভর স্থানান্তর প্রক্রিয়া যা রোচে লোবে অতিপ্রাচুর্য নামে পরিচিত। আধৃত উপাদানগুলি একটি বায়বিয় বিবৃদ্ধি চাকতি গঠন করে এবং অবশেষে সর্পিল ভাবে নিউট্রন তারার অভ্যন্তরে পতিত হয় ঠিক যেমনটি ঘটে সেন এক্স-৩ যুগ্ম নাক্ষত্রিক ব্যাবস্থায়।

আবার, কিছু অন্য ধরনের এক্স-রে পালসাররের সহচর বি তারা, যা খুব দ্রুত ঘুরে এবং সম্ভবত তার নিরক্ষীয় অঞ্চলের চারপাশে একটি গ্যাসের চাকতি নির্গত করে। এই সহচরদের সাথে নিউট্রন তারার কক্ষপথ সাধারণত বড় এবং খুরই উপবৃত্তাকার আকারের হয়। নিউট্রন তারা যখন নক্ষত্র বেষ্টনী চাকতির কাছাকাছি বা মধ্য দিয়ে যায় তখন এটি চাকতির উপাদানগুলিকে গ্রহণ করে এবং একটি অস্থায়ী এক্স-রে পালসারে পরিণত হয়। বি তারাটিকে বেষ্টিত চাকতিটি কোনো অজানা কারণে প্রসারিত এবং সংকোচিত হয়। ফলে, এই অস্থায়ী এক্স-রে পালসারগুলি শুধুমাত্র থেমে থেমে পর্যবেক্ষণযোগ্য। প্রায়শই কয়েক মাস থেকে কয়েক বছর পর পর এক্স-রের স্পন্দনের ঘটনা পর্যবেক্ষীত হয়।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. গ্যাসের সরবরাহ
titleC. ঘূর্ণন আচরণ
titleD. পর্যবেক্ষণ
উত্তর: titleB
১৩ জানুয়ারি, ২০০৯ তারিখে গাব্বায় সংবাদ সম্মেলন করেন হেইডেন। সম্মেলনে তিনি আনুষ্ঠানিকভাবে ক্রিকেট থেকে অবসরের ঘোষণা দেন। নিউজিল্যান্ড ও দক্ষিণ আফ্রিকায় অস্ট্রেলিয়া সফরে তার দূর্বল ক্রীড়ানৈপুণ্য প্রদর্শন করাই এর প্রধান কারণ। নয় ইনিংসের কোনটিতেই তিনি ১৫ রানের বেশি করতে পারেননি। অবসরের ঘোষণার পর সতীর্থ রিকি পন্টিং অস্ট্রেলীয় ক্রিকেটে তার অবদানের কথা স্বীকার করেন। পাশাপাশি তিনি সেরা উদ্বোধনী ব্যাটসম্যান হিসেবে তার সাথে জাস্টিন ল্যাঙ্গারের কথাও একবাক্যে স্বীকার করেন। পরিসংখ্যানগতভাবে অস্ট্রেলিয়ার সর্বকালের সেরা উদ্বোধনী ব্যাটসম্যান হিসেবে হেইডেনকে মনে করা হয়।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. টেস্ট ক্রিকেট
titleC. বিতর্ক
titleD. অবসর
উত্তর: titleD
“মেত্তেয়্যো উত্তমো রামো পসেনো কোসলো ভিভু, দীঘসোনি চ চঙ্কী চ সুল ভো তো দেয়্য ব্রাক্ষণো। নালগিরি পারিলেয়্য বোধিসত্ত্বা ইমে দসা, অনুক্কমেন সম্বোধিং পাপুনিস্সতি অনাগতে”। বাংলাঃ মৈত্রেয়,উত্তম রাম,কোশলরাজ প্রসেনজিত,অভিভূ,দীর্ঘশোনি,চঙ্কী,শুভ,ব্রাক্ষণ তোদেয়্য,না্লগিরি এবং পারিলেয়্য এই দশ বোধিসত্ত্ব অনাগতে অনুক্রমে সম্বোধি প্রাপ্ত হবেন।ব্রিটিশ যাদুঘরে একটা সম্পূর্ণ পত্রে পান্ডুলিপি সংরক্ষিত আছে। উহা নিম্নরুপ- ইমাস্মিং ভদ্দকপ্পে মেত্তেয়্যো বোধিসত্তো সব্বঞ্ঞূতং পাপুনিসসতি। দুতিয়কপ্পো সূঞঞো হোতি।ততিয়কপ্পে রামো বোধিসত্তো সব্বঞঞূতং পাপুনিসসতি,সেসানি পঞঞাসকপ্পানি।এতস্মিং অন্তরে যথারুপং অঞঞূতরো বোধিসত্তো সব্বঞঞূতং পাপুনিসসতি।ইদানি পন মেত্তেয়্যো চ রামো প সেনো চ বিভূতি চ চত্তারো বোধিসত্তা তুসিত ভবনে বসন্তি।সূভূতো চ নালগিরি চ পারিলেয়্য চ তয়ো বোধিসত্তা তাবতিংস ভবনে বসন্তি।উত্তরো চ দীঘো চ চঙ্কী চ তয়ো বোধিসত্তা ইদানিং পঠরিয়া পব্বজিতা হোন্তি ভিকখু।দসবোধিসত্তাবিধি। বাংলাঃ এই ভদ্রকল্পে মৈত্রেয় বোধিসত্ত্ব সর্বজ্ঞতা প্রাপ্ত হবেন।দ্বিতীয় কল্প শুন্য কল্প হবে।তৃতীয় কল্পে বোধিসত্ত্ব রাম সর্বজ্ঞতা জ্ঞান প্রাপ্ত হবেন।পরে পঞ্চাশ কল্প বাকী থাকবে।এই সময়ে যথাসময়ে অন্যান্য বোধিসত্ত্বগণ সর্বজ্ঞতা জ্ঞান প্রাপ্ত হবেন। বর্তমানে মৈত্রেয়,রাম,প্রসেনজিত এবং বিভূতি প্রভৃতি বোধিসত্ত্বগণ তুষিত দেবলোকে অবস্থান করতেছেন।সুভূতি,নালগিরি এবং পারিলেয়্য প্রভৃতি তিন বোধিসত্ত্ব তাবতিংস দেবলোকে অবস্থান করতেছেন।উত্তর,দীর্ঘ এবং চঙ্কী প্রভৃতি তিন জন বোধিসত্ত্ব বর্তমানে জগতে ভিক্ষু হিসেবে আছেন।ইহা দশবোধিসত্ত্বের ইতিহাস। সোতথুকী নামক গ্রন্থে দশ বোধিসত্ত্ব উৎপত্তির সহিত আর দুই লাইন গাথা পাওয়া গেছে।তা হল- দসুত্তরা পঞ্চসতা বোধিসত্তা সমূহতা, দসা অনুক্কমা চেব অবসেসা নানুক্কমা। বাংলাঃ মোট পাঁচশত দশজন বোধিসত্ত্ব নির্ধারিত হয়েছেন।তাঁদের মধ্যে দশজন অনুক্রমে বুদ্ধ হবেন।অন্য পাঁচশত বোধিসত্ত্বের ক্রম এখন ও নির্ধারিত হয় নাই।

সঠিক অনুচ্ছেদ শিরোনাম কোনটি?
titleA. কল্পতরু
titleB. পচ্চেক বুদ্ধ
titleC. অনুব্যঞ্জন
titleD. অনাগত দশ বুদ্ধ
উত্তর: titleD
১৯০৬ সালে কলকাতার বিপ্লবী নেতা বারীন ঘোষ প্রফুল্ল চাকীকে কলকাতায় নিয়ে আসেন। যেখানে প্রফুল্ল যুগান্তর দলে যোগ দেন। তার প্রথম দায়িত্ব ছিল পূর্ববঙ্গ ও আসাম প্রদেশের প্রথম লেফটেন্যান্ট গভর্নর স্যার জোসেফ ব্যামফিল্ড ফুলারকে (১৮৫৪-১৯৩৫) হত্যা করা। কিন্তু এই পরিকল্পনা সফল হয় নাই। এর পর প্রফুল্ল চাকী ক্ষুদিরাম বসুর সাথে কলকাতা প্রেসিডেন্সি ও পরে বিহারের মুজাফফরপুরের অত্যাচারী ম্যাজিস্ট্রেট কিংসফোর্ডকে হত্যার পরিকল্পনা করেন।

সঠিক অনুচ্ছেদ শিরোনাম কোনটি?
titleA. মুজাফফরপুর অভিযান
titleB. পলায়ন ও মৃত্যু
titleC. প্রাথমিক জীবন
titleD. বিপ্লবী কর্মকাণ্ড
উত্তর: titleD
রবিশঙ্করের পূর্ণ নাম রবীন্দ্র শঙ্কর চৌধুরী, ঘরোয়া নাম 'রবু'। আদি পৈত্রিক বাড়ি বাংলাদেশের নড়াইল জেলার কালিয়া উপজেলায় হলেও তার জন্ম ভারতের উত্তরপ্রদেশের বারাণসী শহরে। সেখানেই বড় হয়েছেন তিনি। রবি শংকর ছিলেন চার ভাইয়ের মধ্যে সবচেয়ে ছোট। তার বাবা শ্যাম শঙ্কর চৌধুরী ছিলেন একজন প্রথিতযশা বুদ্ধিজীবী, রাজনীতিবিদ এবং আইনজ্ঞ। কিন্তু রবি শংকরের প্রায় পুরো ছেলেবেলাটাই বাবার অবর্তমানে কাটে। বস্তুত একরকম দারিদ্রের মধ্যেই রবি শংকরের মা হেমাঙ্গিনী তাকে বড় করেন। বড় ভাই উদয় শংকর ছিলেন বিখ্যাত ভারতীয় শাস্ত্রীয় নৃত্যশিল্পী। ঐ সময়টায় তিনি ছিলেন প্যারিসে। রবি শংকর ১৯৩০-এ মায়ের সাথে প্যারিসে বড় ভাইয়ের কাছে যান এবং সেখানেই আট বছর স্কুলে শিক্ষা গ্রহণ করেন। বার বছর বয়স থেকেই রবি শংকর বড় ভাইয়ের নাচের দলের একক নৃত্যশিল্পী ও সেতার বাদক। ঐ বয়স থেকেই তিনি অনুষ্ঠান করে বেড়িয়েছেন ভারত ও ইউরোপের বিভিন্ন শহরে।

সঠিক অনুচ্ছেদ শিরোনাম কোনটি?
titleA. আন্তর্জাতিক পরিমণ্ডলে
titleB. জীবনাবসান
titleC. ছেলেবেলা
titleD. পারিবারিক জীবন
উত্তর: titleC
চাপৈরতলা ইউনিয়নের আয়তন ৩,০৭৮ একর (১২.৪৬ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পূর্বে অবস্থিত এ ইউনিয়নের পশ্চিমে গুনিয়াউক ইউনিয়ন ও ফান্দাউক ইউনিয়ন, উত্তরে ফান্দাউক ইউনিয়ন ও হবিগঞ্জ জেলার মাধবপুর উপজেলার ছাতিয়াইন ইউনিয়ন, পূর্বে হবিগঞ্জ জেলার মাধবপুর উপজেলার ছাতিয়াইন ইউনিয়ন এবং দক্ষিণে হবিগঞ্জ জেলার মাধবপুর উপজেলার জগদীশপুর ইউনিয়ন ও বুল্লা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন ও অবস্থান
titleB. যোগাযোগ ব্যবস্থা
titleC. জনসংখ্যার উপাত্ত
titleD. প্রশাসনিক কাঠামো
উত্তর: titleA
গাসানিদের বিরুদ্ধে অভিযানে মুহাম্মাদ (সা.) জায়িদ ইবনে হারেসাকে সেনাপতি হিসেবে নিয়োগ দিয়েছিলেন। তার মৃত্যু হলে জাফর ইবনে আবি তালিব এবং তারও মৃত্যু হলে আবদুল্লাহ ইবনে রাওয়াহা সেনাপতি হবেন এই নির্দেশ দেওয়া হয়েছিল। তারা সবাই নিহত হলে নিজেদের মধ্য থেকে যে কোনো একজনকে সেনাপতি নির্বাচন করার নির্দেশ দেওয়া হয়। 

যুদ্ধে জায়েদ, জাফর ও আবদুল্লাহ তিনজনই নিহত হন। এরপর খালিদকে সেনাপতি নির্বাচন করা হয়। এসময় তার অধীনে মাত্র ৩,০০০ সৈনিক ছিল। অন্যদিকে বাইজেন্টাইন ও তাদের মিত্র গাসানি আরবদের ছিল ১০,০০০ সৈনিক। এই কঠিন পরিস্থিতিতে খালিদ মুসলিম সেনাবাহিনীর নেতৃত্ব গ্রহণ করেন। কৌশল প্রয়োগ করে তিনি ভয়াবহ হত্যাযজ্ঞের পরিস্থিতি থেকে যুদ্ধের মোড় ঘুরিয়ে দেন।

রাতের বেলা খালিদ সৈনিকদের কিছু দলকে মূল বাহিনীর পেছনে পাঠিয়ে দেন। পরের দিন যুদ্ধ শুরু হওয়ার পূর্বে ছোট ছোট দলে ভাগ হয়ে একের পর এক মুসলিমদের সাথে যোগ দেওয়ার জন্য তাদের নির্দেশ দেওয়া হয়। এর ফলে শত্রুদের মনে বাড়তি সৈনিক আসছে এমন ধারণা তৈরি হয় এবং মনোবল হ্রাস পায়। সেদিন খালিদ যুদ্ধক্ষেত্রে অবস্থান সুরক্ষিত রাখতে সক্ষম হন। রাতের বেলা সৈনিকরা প্রত্যাবর্তন করে। বাইজেন্টাইনরা একে ফাঁদ ভেবে আর সামনে অগ্রসর হয় নি। এই যুদ্ধে খালিদের নয়টি তলোয়ার ভেঙে গিয়েছিল। এই যুদ্ধের কারণে তিনি "আল্লাহর তলোয়ার" উপাধিতে ভূষিত হন।

সঠিক অনুচ্ছেদ শিরোনাম কোনটি?
titleA. পারস্য সাম্রাজ্যে অভিযান
titleB. মুহাম্মাদ এর যুগে সামরিক অভিযান
titleC. রাজনৈতিক
titleD. আরব উপদ্বীপ বিজয়
উত্তর: titleB
[[১৯৩২ ভারত ক্রিকেট দলের ইংল্যান্ড সফর|১৯৩২]] সালে [[ভারত জাতীয় ক্রিকেট দল|ভারতীয় ক্রিকেট দল]] প্রথমবারের মতো টেস্ট খেলার উদ্দেশ্য নিয়ে ইংল্যান্ড গমন করে। ভারত দল লর্ডসে তাদের ইতিহাসের প্রথম টেস্টে অংশ নেয়। ঐ দলে তাকে সম্ভাব্য অধিনায়ক হিসেবে বিবেচনা করা হয়। কিন্তু তিনি নিজ নাম প্রত্যাহার করে নেন। প্রতিপক্ষীয় দলগুলোর বিপক্ষে তিনিসহ [[দিলীপসিংজী]] ভারতের পক্ষে অংশগ্রহণ করেননি। তবে, তারা নিজ কাউন্টি দল সাসেক্স ও [[ওরচেস্টারশায়ার কাউন্টি ক্রিকেট ক্লাব|ওরচেস্টারশায়ারের]] সদস্যরূপে খেলেছিলেন।

প্রকৃতপক্ষে ১৯৩৬ সালে ইংল্যান্ড সফরে অধিনায়ক হিসেবে মনোনীত করা হলেও শেষ মুহূর্তে শারীরিক সমস্যায় নাম প্রত্যাহার করেন। অবশেষে, ১৯৪৬ সালে ইংল্যান্ড সফরে তিনি দলের [[অধিনায়ক (ক্রিকেট)|অধিনায়ক]] হন। মার্চ, ২০১৭ সাল পর্যন্ত তিনি ভারতের সর্বকনিষ্ঠ টেস্ট ক্রিকেট অধিনায়কের মর্যাদা উপভোগ করছেন। সফরে তার গড় ৪৬.৭১ হলে ৫ ইনিংসে মাত্র ৫৫ রান করেন। এরফলে তার অধিনায়কত্ব নিয়ে সমালোচনা হয়।

সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. সম্মাননা
titleC. বহিঃসংযোগ
titleD. আন্তর্জাতিক ক্রিকেট
উত্তর: titleA
অভিযানের কার্যক্রম অনুযায়ী সেসব গ্রামে নতুন বিদ্যালয় স্থাপন করা হবে যেখানে শিক্ষার সুবিধা উপলব্ধ নেই, এবং পুরনো বিদ্যালায়ে অতিরিক্ত শ্রেণীকক্ষ, টয়লেট, পানীয় জল, রক্ষণাবেক্ষণ অনুদান এবং স্কুলের উন্নয়ন অনুদান মাধ্যমে বিদ্যমান স্কুলের অবকাঠামো উন্নয়ন করা। যে সকল বিদ্যালয়ে পর্যাপ্ত শিক্ষক নেই তার জন্য অতিরিক্ত শিক্ষক প্রদান করা এবং বিদ্যমান শিক্ষকদের ব্যাপক প্রশিক্ষণ, উন্নয়নশীল শিক্ষণ শেখার উপাদান প্রদান এবং ব্লক ও জেলা স্তরের উপর একটি ক্লাস্টারের উপর একাডেমিক সমর্থন প্রদান। শক্তিশালী কাঠামো গঠনের জন্য অনুদান দ্বারা এই অভিযান আরও সুদৃঢ় করা হচ্ছে।সর্বশিক্ষা অভিযান, জীবন দক্ষতা সহ উঁচুমানের প্রাথমিক শিক্ষা প্রদান করে। সর্বশিক্ষা অভিযান দ্বারা মেয়েদের এবং যেসব শিশুরা বিশেষভাবে অক্ষম তাদের উপর বিশেষভাবে খেয়াল রাখা হচ্ছে। ডিজিটাল পার্থক্য দূরকরতে অভিযানের আওতায় কম্পিউটার শিক্ষাদানেরও চেষ্টা করা হচ্ছে। শিশুদের উপস্থিতি যাতে না কমে এর জন্য মিড-ডে মিলেরও ব্যবস্থা করা হয়েছে।

ভালো ফলাফল পেতে, অভিযান প্রকল্পের বাজেট ২০০৫-০৬-এর ৭১৫৬ কোটি টাকা (₹) থেকে ২০০৬-০৭-এর বাজেটে তা বৃদ্ধি করে ১০,০০৪ কোটি করা হয়ে ছিল। সেই সাথে ৫০০,০০০টি অতিরিক্ত শ্রেণিকক্ষ ও ১,৫০,০০০ জন অতিরিক্ত শিক্ষক নিযুক্তও করা হয়। ২০০৬-০৭ সালে, শিক্ষা উপকরের মাধ্যমে রাজস্ব থেকে প্রাথমিক শিক্ষা তহবিল ৮৭৪৬ কোটি টাকা হস্তান্তর করার সিদ্ধান্ত নেওয়া হয়েছে।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. সাফল্য
titleC. পটভূমি
titleD. হস্তক্ষেপ
উত্তর: titleA
স্ক্যান্ডিনেভিয়ান, বাল্টিক, পূর্ব ইউরোপীয়, মধ্য ইউরোপ এবং নর্ডিক রন্ধনশৈলীতে ঠান্ডা এবং উষ্ণ ফলের স্যুপ জনপ্রিয় খাদ্য (উদাঃ নাইপোনসপা, ব্লাবারসোপা, কিসেল, হিগড মেগিলেভস এবং ক্রেন্টজেব্রিজ) )। গরম ফলের স্যুপের মধ্য প্রাচ্য, মধ্য এশীয় এবং চীনা রন্ধনশৈলীতে দেখা যায়। এই উত্তরোত্তর অঞ্চলে কিছু ফলের স্যুপ ঠান্ডা পরিবেশন করা হয়। এবং উপাদান হিসাবে মাংস ব্যবহার করে প্রস্তুত করা হয়।

সঠিক অনুচ্ছেদ শিরোনাম কোনটি?
titleA. অঞ্চল ও দেশ অনুসারে
titleB. বৈচিত্র্য
titleC. ইউরোপ
titleD. নরডিক দেশ
উত্তর: titleA